CELEX: 62018TN0109
Language: ro
Date: 2018-02-22 00:00:00
Title: Cauza T-109/18: Acțiune introdusă la 22 februarie 2018 – VI/Comisia

7.5.2018   
            
            
               RO
            
            
               Jurnalul Oficial al Uniunii Europene
            
            
               C 161/53
            
         Acțiune introdusă la 22 februarie 2018 – VI/Comisia
   (Cauza T-109/18)
   (2018/C 161/60)
   Limba de procedură: engleza
   
      Părțile
   
   
      Reclamant: VI (reprezentanți: G. Pandey și V. Villante, avocați)
   
      Pârâtă: Comisia Europeană
   
      Concluziile
   
   Reclamantul solicită Tribunalului:
   
               —
            
            
               cu titlu preliminar, dacă este cazul, declararea articolului 90 din Statutul funcționarilor invalid și inaplicabil în prezenta cauză în temeiul articolului 270 TFUE;
            
         
               —
            
            
               anularea, în primul rând, a deciziei EPSO din 14 noiembrie 2017 de respingere a reclamației reclamantului introduse la 13 iulie 2017, inclusiv de respingere a cererii de despăgubire a reclamantului cu suma de 50 000 de euro;
            
         
               —
            
            
               anularea, în al doilea rând, a deciziei EPSO din 19 aprilie 2017 de respingere a cererii sale de reexaminare a deciziei comisiei de evaluare de a nu-l admite la etapa următoare a concursului;
            
         
               —
            
            
               anularea, în al treilea rând, a deciziei din 6 februarie 2017 din contul EPSO online de a nu include numele reclamantului în proiectul privind lista candidaților selecționați să participe la concursul EPSO/AD/323/16;
            
         
               —
            
            
               anularea, în al patrulea rând, a anunțului de concurs EPSO/AD/323/16, publicat la 26 mai 2016, și a întregului proiect privind lista aferentă a candidaților selecționași să participe la concursul menționat;
            
         
               —
            
            
               acordarea sumei de 50 000 de euro reclamantului cu titlu de despăgubiri pentru prejudiciul cauzat de deciziile nelegale contestate menționate și
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă trei motive.
   
               1.
            
            
               Primul motiv este întemeiat pe o eroare vădită de apreciere a EPSO/a comisiei de evaluare cu privire la experiența profesională a reclamantului, care încalcă anexa III la anunțul de concurs în discuție în care se precizează experiența profesională necesară.
            
         
               2.
            
            
               Al doilea motiv este întemeiat pe încălcarea articolului 41 din Carta drepturilor fundamentale a Uniunii Europene și a dreptului reclamantului de a fi ascultat, precum și pe încălcarea obligației de motivare și a articolului 296 TFUE.
            
         
               3.
            
            
               Al treilea motiv este întemeiat pe încălcarea articolelor 1, 2, 3 și 4 din Regulamentul nr. 1/58 (1), pe încălcarea articolului 1 litera (d) și a articolului 28 din statut și a articolului 1 alineatul (1) litera (f) din anexa III la statut, precum și pe încălcarea principiilor egalității de tratament și nediscriminării.
            
         
      (1)  Regulamentul nr. 1 de stabilire a regimului lingvistic al Comunității Economice Europene (JO 17, 6.10.1958, p 385, Ediție specială, 01/vol. 1, p. 3).